Is It Any Wonder? (EP)

Is it Any Wonder? er ein EP på seks spor av David Bowie gjeven ut tidleg i 2020. Han består hovudsakleg av eldre Bowie-songar som han spelte inn under innspelinga for Earthling (1997) og øvingane til Earthling-turneen tidleg i 1997.

Bakgrunn
Mange av songane på EP-en var ikkje gjevne ut før. «Fun» kom frå songen «Fame», som vart omarbeidd av Bowie på Earthling-turneen i 1997 som «Is it Any Wonder?». Songen starta med spor spelte inn under øvingane for turneen tidleg i 1997, og fekk lagt til eit konsertopptak av «Fame» spelt inn i juni 1997 og så miksa av Mark Plati og Reeves Gabrels i Looking Glass Studios i New York og i Sony Music Studios i New York i februar 1998. Sporet på denne EP-en vart remiksa av Danny Saber. Før utgjevinga vart songen stundom omtalt som «Funhouse». Ein alternativ remiks av songen kom ut på LiveAndWell.com. Berre CD-utgåva av EP-en hadde denne songen. Den digitale utgåva av EP-en hadde denne songen byta ut med «The Man Who Sold the World» frå ChangesNowBowie. 

Miksen av «The Man Who Sold the World» vart opphavleg gjeven ut i 1995 som B-side til Bowie-singelen «Strangers When We Meet», men har ikkje komen ut på ny sidan den gongen. Miksen var laga rå ei innspeling av bandet i studio den 30. oktober 1995, der Eno «la til noko korvokal og ein sonar-pling og forma stykket litt slik at det var meir kontur kring det.»

«Stay '97», ein oppdatert versjon av «Stay», kom opphavleg ut i 1976 på albumet Station to Station, og vart spelt inn i 1997 i The Factory i Dublin og miksa i midten av 1997. Tin Machine-songen «I Can't Read» vart nyinnspelt av Bowie i 1996 og gjeven ut på albumet for filmen The Ice Storm (1997), og Bowie hadde planar om å inkludere denne nyinnspelinga på Earthling, men erstatta han i siste augneblink med «The Last Thing You Should Do.» «Baby Universal '97», vart òg opphavleg spelt av Tin Machine, og nyinnspelt med tanke på Earthling (planlagt mellom «I'm Afraid of Americans» og «Law (Earthlings On Fire)», men vart teken ut før albumet kom ut. Desse tre versjonane er ikkje gjevne ut før.

«Nuts», er ein hovudsakleg instrumental som Bowie, Gabrels og Plati spelte inn i november 1996 og var meint som eit bonusspor, men kom ikkje ut før denne EP-en.

Utgjeving
Føre utgjevinga av EP-en vart songane tilgjengeleg for digital strøyming, ein i veka frå og med januar 2020. Heile EP-en var tilgjengeleg digitalt frå og med 14. februar 2020, og fysiske eksemplar kom ut for kjøp i mars 2020.

CD-utgåva var avgrensa til berre 4000 eksemplar. 

Innhald

Medverkande
Frå platenotata til Is It Any Wonder? .

«Baby Universal '97» (Tekst: Bowie. Musikk: Bowie, Gabrels)
David Bowie – vokal
Zack Alford – trommer
Gail Ann Dorsey – bassgitar; vokal
Mike Garson – klaverinstrument; piano
Reeves Gabrels – synthesizer; gitar
Mark Plati – programmering; klaverinstrument

«Fun (Clownboy Mix)» (Bowie, Gabrels)
Danny Saber – miksing
David Bowie – vokal
Zack Alford – trommer
Gail Ann Dorsey – bassgitar
Mike Garson – piano
Reeves Gabrels – gitar
Mark Plati – klaverinstrument; programmering

«Stay '97» (Bowie, Gabrels, Plati)
David Bowie – vokal
Zack Alford – trommer
Gail Ann Dorsey – bassgitar
Mike Garson – piano
Reeves Gabrels – gitar; synthesizer
Mark Plati – miksing; programmering

«I Can't Read '97» (Bowie, Gabrels)
David Bowie – vokal
Gail Ann Dorsey – bassgitar; vokal
Mike Garson – piano
Reeves Gabrels – gitar; synthesizer

«Nuts» (Bowie, Gabrels, Plati)
David Bowie – vokal
Reeves Gabrels – gitar
Mark Plati – miksing; programmering

«The Man Who Sold the World (Live Eno Mix)» (Bowie)
David Bowie – vokal
Reeves Gabrels – gitar
Peter Schwartz – synthesizer
Carlos Alomar – gitar
Gail Ann Dorsey – bassgitar
Zack Alford – trommer
Brian Eno - korvokal

Produksjon
David Bowie – plateprodusent
Reeves Gabrels – produsent
Mark Plati – produsent; lydteknikar; miksing

Salslister
 Liste (2020) Plassering

Kjelder

Denne artikkelen bygger på «Is It Any Wonder? (EP)» frå ,  den 18. september 2021. 
 oppgav desse kjeldene:

Bakgrunnsstoff
Discogs entry

Kategori:EP-ar frå 2020
Kategori:David Bowie-EP-ar